Ինչպես հաղորդում է «Արմենպրես»-ը, Ազատության հրապարակում մարտի 1-ին տեղի ունեցած կարճատև հավաքի ընթացքում բացման խոսքով ելույթ ունեցավ Հայ ազգային կոնգրես կուսակցության պատգամավոր Արամ Մանուկյանը: Անդրադառնալով 2008թ. մարտի 1-ի դեպքերի հետևանքների վերացման խնդրին՝ Արամ Մանուկյանը կարևորեց զոհերի հարազատներին փոխհատուցումների տրամադրման, մարտի 1-ին զոհվածների մահվան համար պատասխանատու անձանց պատժի ենթարկելու, ինչպես նաև Ազգային ժողովում մարտի 1-ի հարցով հանձնաժողով ստեղծելու անհրաժեշտությունը: